stanford-oval/wikipedia huggingface dataset:
Salme Vannas
Ammatilliset luottamustehtävät

Vannas toimi Suomen Silmälääkäriyhdistyksen hallituksessa rahastonhoitajana vuosina 1959-1961 ja puheenjohtajana vuosina 1968–1969. Hänestä tuli yhdistyksen kunniajäsen vuonna 1978. Hän toimi rahastonhoitajana myös Mauno Vannaksen perustamassa Silmäsäätiössä vuosina 1960-1961 ja oli myöhemmin säätiön hallituksen pitkäaikainen puheenjohtaja vuosina 1966-1993. Säätiössä on nykyisin hänen nimikkorahastonsa.
Vannas oli Suomen edustaja Societas Ophthalmologica Europeassa vuodet 1961-1984, pohjoismainen edustaja Concilium Ophthalmologica Internationalis-yhdistyksessä ja perustajajäsen maailmanlaajuisessa vuonna 1975 perustetussa Academia Ophthalmologica Internationalis-yhdistyksessä, jonka jäsenmäärä oli silloin rajoitettu 45 professoriin. Hän toimi pitkään myös pohjoismaisen tieteellisen aikakauslehden Acta Ophthalmologican julkaisijakunnan jäsenenä.
Vannas toimi lääkintöhallituksen tieteellisessä neuvostossa vuodet 1962-1984 ja Helsingin yliopistollisen keskussairaalan liittohallituksessa vuodet 1975-1977. Lisäksi hän oli Mannerheimin lastensuojeluliiton näköhuoltotoimikunnan ja liittoneuvoston jäsen vuodet 1962-1977. Hän suunnitteli neuvola- ja kouluikäisten lasten näönseulontaa.
Huomionosoitukset

Salme Vannas kutsuttiin vuonna 1974 Kreikan silmälääkäriyhdistyksen kunniajäseneksi. Vuonna 1980 hänelle myönnettiin unkarilainen Vilmos Schulek-mitali. Salme Vannaksen täyttäessä 60 vuotta vuonna 1988 lyötettiin kuvanveistäjä Oskari Jauhiaisen suunnittelema Salme Vannas-mitali.
Yksityiselämä

Salme Lähteenmäki avioitui vuonna 1940 lääkäri Eino Hjalmar Salomaan kanssa. Heille syntyi kolme lasta, Anja, Antti ja Maija Salomaa. Eino Salomaa kuoli vuonna 1950. Salme Salomaa avioitui uudelleen vuonna 1952 Helsingin yliopiston silmätautiopin professorin Mauno Vannaksen kanssa. Mauno ja Salme Vannakselle syntyi tytär Kaarina Vannas. Antti Vannas, Maija Vannas ja Kaarina Vannas opiskelivat silmätautien erikoislääkäreiksi. Antti Vannas kuoli vuonna 2006.
Vannaksen harrastukset olivat käsityöt ja puutarhanhoito, erityisesti ruusujen viljely.
Paid in Full (kappale)

| ”Paid in Full” Sonata Arctica |
| --- | --- | --- |

Singlen tiedot
 Albumilta: Unia
 Julkaistu: 27. huhtikuuta 2007
 Formaatti: CDS
 Tyylilaji: progressiivinen metalli power metal
 Kesto: 04.24
 Levy-yhtiö: Nuclear Blast
Listasijoitukset
  1.
Sonata Arctican muut singlet
| ”Replica 2006” 2006 | ”Paid in Full” 2007 | ”The Last Amazing Grays” 2009 |
Paid in Full on Sonata Arctican kappale ja single, joka julkaistiin 27. huhtikuuta 2007.
Single debytoi Suomen virallisen listan ensimmäisellä sijalla.
Kappaleet

Paid in Full – 3.50 (Radio edit)
Out in the Fields – 4.06 (Gary Moore -cover)
Paid in Full – 4.24
Aiheesta muualla

Paid in Full discogs.com -sivustolla
Oleksandrija

| Oleksandrija (Олександрія) |
| --- | --- |
 lippu:  vaakuna
 Oleksandrija
 Koordinaatit: 48.6667°N, 33.1167°E 
Valtio:   Ukraina
Alue:  Kirovohradin alue
Piirit:  Oleksandrijan piiri
Väkiluku (2013)  ():  82 819
Aikavyöhyke:  UTC+2
 – Kesäaika:  UTC+3
 
 alexandria.kr.ua/main/ 
Infobox OKVirheellinen NIMI-arvo: 
Oleksandrija (ukr. Олександрія) on kaupunki keskisessä Ukrainassa, Kirovohradin alueen Oleksandrijan piirissä. Dneprin oikeanpuoleinen sivujoki Inhulets virtaa kaupungin kautta. Siellä oli vuoden 2013 väestöarvion mukaan yhteensä 82 819 asukasta.
Kuvia

Sobornyi maidan -aukio joulun seutuun.
Rautatieasema.
Teatteritalo.
Inhulets Oleksandrijassa.
Inhulets Oleksandrijassa.
Aiheesta muualla

Kuvia tai muita tiedostoja aiheesta Oleksandrija Wikimedia Commonsissa
Paide Linnameeskond

Paide Linnameeskond on jalkapalloseura Paiden kaupungista Virosta. Joukkue pelaa Meistriliigassa, maan korkeimmalla sarjatasolla, jonne se nousi kaudeksi 2009. Meistriliigan-vuosinaan joukkue on sijoittunut sarjataulukon viimeisten joukkoon, mutta on säilyttänyt sarjapaikkansa. Paide LM perustettiin vuonna 1990. Miesten edustusjoukkue pelaa kotiottelunsa Paide Ühisgümnaasiumi stadiumilla.
Edustusjoukkueen kokoonpano

Tilanne 24. kesäkuuta 2011
Aiheesta muualla

Seuran kotisivut (Arkistoitu – Internet Archive) (viroksi)
Paratiisi (täsmennyssivu)

Paratiisi tarkoittaa seuraavia:
paratiisi, myyttinen, yliluonnollinen maailma, jossa kaikki on hyvin
Eedenin puutarha, myös paratiisi, Raamatussa esiintyvä puutarha
taivas, kristinuskossa Jumalan, enkelien ja autuaiden vainajien olinpaikka
”Paratiisi”, Rauli Badding Somerjoen levyttämä musiikkikappale
Paratiisi, suomalainen vuonna 2010 esitetty draamasarja
Paratiisi, suomalais-espanjalainen rikosdraamasarja
Paratiisi (Paradiso), Danten Jumalaisen näytelmän kolmas osa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Paratiisi”, voi hakea sivunnimihaulla, laajalla sivunnimihaulla tai tekstihaulla.
Panas Saksahanskyi

| Panas Saksahanskyi> Панас Саксаганський |
| --- | --- |
 Panas Saksahanskyi
Henkilötiedot
Syntynyt: 15. toukokuuta 1859 Kamjano-Kostuvate, Jelysavetradin piiri, Hersonin kuvernementti, Venäjän keisarikunta
Kuollut: 17. syyskuuta 1940 (81 vuotta) Kiova, Ukrainan SNT, Neuvostoliitto
Ammatti:  näyttelijä, näytelmäkirjailija
Kirjailija
Tuotannon kieli: ukraina
Aiheesta muualla
Löydä lisää kirjailijoitaKirjallisuuden teemasivulta
Panas Saksahanskyi, ukr. Панас Саксаганський, oikea nimi Panas Tobilevytš, (15. toukokuuta 1859 Kamjano-Kostuvate, Jelisavetgradin piiri, Hersonin kuvernementti, Venäjän keisarikunta – 17. syyskuuta 1940 Kiova, Ukrainan SNT, Neuvostoliitto) oli ukrainalainen teatterinjohtaja ja näyttelijä. Hänen sisaruksiaan olivat Mykola Sadovskyi, Ivan Karpenko-Karyi ja Marija Sadovska-Barilotti.
Saksahanskyi kasakan rooliasussa 1905.
Käytyään koulua Jelisavetgradissa Saksahanskyi valmistui 1880 ja työskenteli vuodesta 1883 Myhailo Starytskyin, vuodesta 1885 Marko Kropyvnytskyin ja vuodesta 1888 Sadovskyin teatteriseurueissa. Hän johti 1890–1909 omaa teatteriseuruettaan Saksahanskyin teatteriseurue, työskenteli 1910–1915 Trohym Kolesnytšenkon seurueessa ja 1915–1916 Ukrainan näyttelijäseurassa. Hän johti 1918–1922 Kansanteatteria (Narodnyi teatr), työskenteli Zankovetskan teatterissa (ajoittain 1922–1926) ja johti vuodesta 1927 Sadovskyin kanssa kiertävää teatteriseuruetta.
Saksahanskyi edusti näyttelijänä realistista psykologista koulukuntaa. Hän oli taitava eleiden ja mimiikan käyttäjänä. Hän teki merkittävimmät roolinsa satiirisissa komedioissa.
Saksahanskyi kirjoitti kaksi näytelmää, Lytsemiry (1908, ’Tekopyhät’) ja Šantrapa (1914, ’Rahvas’), ja kaksi muistelmateosta (1935 ja 1938). Hänestä on kirjoitettu elämäkertoja ja muistelmia.
Aiheesta muualla

Kuvia tai muita tiedostoja aiheesta Panas Saksahanskyi Wikimedia Commonsissa
Salmela Komitea

| Salmela Komitea> Tiedot |
| --- | --- |
Toiminnassa:  1983–
Tyylilaji:  suomirock
Kotipaikka:  Tampere, Kangasala
Laulukieli:  suomi
Jäsenet:  Jukka Salmela, laulu   Tommi Kekoni, kitara, taustalaulu   Esa Niva, kitara   Heikki Laakso, kosketinsoittimet ja taustalaulu   Jyrki Keskinen, basso ja taustalaulu   Tero Mäkinen, rummut  
Levy-yhtiö:  Polarvox, 1984–1985  
Aiheesta muualla
www.salmelakomitea.fi
Infobox OKNimi-testi OK: 
Salmela Komitea on vuonna 1983 perustettu suomalainen rock-yhtye. Yhtyeen keulakuvana toimii laulusolisti Jukka Salmela. Yhtyeen kappaleita ovat muun muassa ”Löydän silmistäsi taivaan”, ”Öiseen kaupunkiin”, ”Mustat saappaat valtaa maan” ja ”Diiva”. Salmela Komitean ainoa studioalbumi on Salmela Komitea 1 vuodelta 1985, joka ei menestynyt kovin hyvin.
Historia

Salmela Komitean perustivat kesällä 1983 Jukka Salmela, Tommi Kekoni, Antti S. Vihinen, Jyrki Keskinen, Tero Mäkinen ja Esa Niva.
Salmela Komitea on tehnyt muutamia keikkoja vuoden 2004 jälkeen.
Musiikki

Salmela Komitean esittämä musiikki on suomirockia. Jukka Salmela keksi termin ”BIG Music”, joka kuvaa yhtyeen mahtipontista linjaa.
Jäsenet

| --- | --- |
Alkuperäinen  (1983–1985):  Jukka  Salmela – laulu  Tommi Kekoni – kitara  Esa Niva – kitara  Antti S. Vihinen – kosketinsoittimet  Jyrki Keskinen – basso  Tero Mäkinen – rummut
(1986–1988):  Jukka  Salmela – laulu  Esa Niva – kitara  Timo Kahilainen – kosketinsoittimet ja taustalaulu  Jyrki Keskinen – basso  Tero Mäkinen – rummut
Nykyinen  (2004–):  Jukka  Salmela – laulu  Tommi Kekoni – kitara ja taustalaulu  Esa Niva – kitara  Heikki Laakso – koskettimet ja taustalaulu  Jyrki Keskinen – basso ja taustalaulu  Tero Mäkinen – rummut
Jukka  Salmela – laulu (vuodesta 1983)
Tommi Kekoni – kitara (vuosina 1983–1985 ja 2004–)
Esa Niva – kitara (vuodesta 1983)
Heikki Laakso – koskettimet ja taustalaulu (vuodesta 2004)
Jyrki Keskinen – basso ja taustalaulu (vuodesta 1983)
Tero Mäkinen – rummut (vuodesta 1983)
Diskografia > Albumit

1 (1985)
Diskografia > Singlet

”Löydän silmistäsi taivaan” / ”Täytyy mennä taas” (1984)
”Silmät kii” / ”Öiseen kaupunkiin” (1985)
Aiheesta muualla

Salmela Komitean viralliset sivut
Salmela Komitean esitystuotanto Suomen äänitearkistossa (1901–1999)
Parapótamos

| Parapótamos Παραπόταμος |
| --- | --- |
 Kunnallisyksikön sijainti
 Parapótamos
 Koordinaatit: 39°32′55″N, 20°19′27″E 
Valtio:  Kreikka
Hajautetun hallinnon alue:  Epeiros jaLänsi-Makedonia
Alue:  Epeiros
Alueyksikkö:  Thesprotia
Kunta:  Igoumenítsa
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  200103
Väkiluku (2011):  1 168
 – Kylä­yhdys­kunta:  754
 – Kylä:  754
Aikavyöhyke:  UTC+2
 – Kesäaika:  UTC+3
Rekisterikilpi:  IN
Infobox OKVirheellinen NIMI-arvo: 
Parapótamos (kreik. Παραπόταμος) on Kreikan kylä sekä samanniminen Igoumenítsan kunnan kunnallisyksikkö (Δημοτική Ενότητα Παραποτάμου, Dimotikí Enótita Parapotámou) ja entinen itsenäinen kunta. Se sijaitsee Thesprotian alueyksikössä Epeiroksen alueella. Koko kunnallisyksikön väkiluku on 1 168 ja varsinaisen Parapótamoksen kylän väkiluku 754 (vuonna 2011).
Parapótamoksen kylä sijaitsee linnuntietä noin seitsemän kilometriä koilliseen Igoumenítsan kaupungista. Kylän nimi viittaa sen sijaintiin Kalamás-joen varrella. Parapótamoksen kunnallisyksikkö käsittää Igoumenítsan kunnan koillisosan. Parapótamos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Igoumenítsan kuntaan yhdessä Margarítin, Pérdikan ja Sývotan kanssa, jolloin se muuttui uuden kunnan kunnallisyksiköksi.
Kunnallisyksikön osat

Parapótamoksen kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Drámesi | Ágios Geórgios | 112 |
| Drámesi | Drámesi | 65 |
| Drímitsa | Drímitsa | 10 |
| Geroplátanos | Geroplátanos | 42 |
| Korítiani | Dílofo | 34 |
| Korítiani | Káto Korítiani | 92 |
| Korítiani | Korítiani | 37 |
| Korítiani | Semeríza | 22 |
| Parapótamos | Parapótamos | 754 |
Yhteensä: 1 168
Ruskonaamatylli

| Ruskonaamatylli |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Alalahko::  Kahlaajat Charadrii
Heimo::  Kurmitsat Charadriidae
Suku::  Tyllit Charadrius
Laji::  forbesi
Kaksiosainen nimi
 Charadrius forbesi  Shelley, 1883 
Katso myös
   Ruskonaamatylli Wikispeciesissä   Ruskonaamatylli Commonsissa 
Infobox OKNimi-testi OKIUCN-testi OK: 
Ruskonaamatylli (Charadrius forbesi) on afrikkalainen kurmitsojen heimoon kuuluva kahlaajalintu. Se on nimetty englantilaisen eläintieteilijän William Alexander Forbesin kunniaksi.
Koko ja ulkonäkö

Linnun pituus on noin 20 cm. Sen selkä on ruskea, vatsa valkoinen, rinnassa on kaksi mustaa poikkiraitaa, naama on harmaanruskea, päälaki musta ja silmän takana on valkoinen juova. Se on melko pitkäsiipinen ja -pyrstöinen. Sukupuolet ovat saman värisiä.
Esiintyminen

Ruskonaamatylli elää Afrikassa Ghanasta itään Sudaniin ja etelään Angolaan ja Länsi-Sambiaan. Sen elinympäristön ala on 6,7 miljoonaa neliökilometriä.
Elinympäristö

Lisääntymisaikana vetiset rannat ja luhdat. Muutto- ja talvehtimispaikoilla se viihtyy kuivilla lyhytkortisilla avomailla, kuten lento- ja golfkentillä.
Lisääntyminen

Ruskonaamatylli pesii sadekauden aikana. Pesä on kuoppa maassa.
Ravinto

Ruskonaamatyllit syövät maassa eläviä hyönteisiä, matoja ja muita pieniä selkärangattomia.
Aiheesta muualla

Ruskonaamatyllin kuvia Flickr-palvelussa
Paide

| Paide linn |
| --- | --- |
 lippu:  vaakuna
 Paide sijaitsee Keski-Virossa.
 Koordinaatit: 58°53′00″N, 25°34′00″E 
Valtio:  Viro
Maakunta:  Järvamaa
Kunta:  Paiden kaupunki
Pinta-ala:  
 – Kokonaispinta-ala:  10,03 km²
Väkiluku (2010):  9 761
 – Väestötiheys:  973,2 as./km²
 
 www.paide.ee 
Infobox OKVirheellinen NIMI-arvo: 
Nelikopterilla ilmasta kuvattu video Paidessa
Paide (saks. Weißenstein) on historiallinen kaupunki ja Järvamaan maakunnan keskus Keski-Virossa.
Hallinnollisesti Paide on epäitsenäinen kaupunki (linn, asustusüksus). Se on kuulunut vuoden 2017 kuntauudistuksen jälkeen laajempaan Paiden kaupunkiin (linn, haldusüksus), joka muodostettiin yhdistämällä vanha Paiden kaupunki, Paiden kunta ja Roosna-Allikun kunta.
Paiden asukasluku oli vuonna 2010 9 761, pinta-ala 10,03 neliökilometriä ja asukastiheys 973,2 asukasta neliökilometrillä.
Paiden ystävyyskaupunki Suomessa on Hamina.
Väestö

Vuoden 2011 väestönlaskennan mukaan Paiden kaupungissa oli 8 228 asukasta, joista 7 602 (92,4 %) oli virolaisia, 360 (4,4 %) venäläisiä ja 255 (3,1 %) muita kansallisuuksia.
Paidelaisia henkilöitä

Ita Ever (1931–2023), näyttelijä
Carmen Kass (s. 1978), huippumalli
Arvo Pärt (s. 1935), säveltäjä
Siim Liivik (s. 1988), jääkiekkoilija
Kuvia

Paiden ritarikuntalinna
Paiden kirkko
Paiden raatihuone
Panait Istrati

| Panait Istrati |
| --- | --- |
 Panait Istrati
Henkilötiedot
Syntynyt: 1884 Brăila, Romania
Kuollut: 1935 (50–51 vuotta) Bukarest, Romania
Kansalaisuus:  Romania
Ammatti:  kirjailija
Kirjailija
Tuotannon kieli: ranska
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Panait Istrati (1884 Brăila, Romania – 1935 Bukarest, Romania) oli romanialainen kirjailija
Istratin isä oli kreikkalainen tupakan salakuljettaja ja äiti pesijä. Hän toimi vuoteen 1931 sekalaisissa ammateissa Välimeren ympäristössä. Romain Rollandin ansiosta hänestä tuli kirjailija. Hän kuoli tuberkuloosiin.
Istratin esikoisromaani Kira Kiralina ilmestyi 1924, ja se aloitti sarjan, josta on suomennettu muitakin kirjoja. Romaanit perustuvat hänen omiin kokemuksiinsa.
Suomennetut teokset

Kira Kiralina: Adrien Zograffin ensimmäinen kertomus (Kyra Kyralina), suom. Anna Silfverblad, Helsinki: Kirja 1926
Heitukat: Adrien Zograffin kolmas kertomus (Présentation des haidoucs), suom. Anna Silfverblad, Helsinki: Kirja 1927
Anghel-eno: Adrien Zograffin toinen kertomus (L'oncle Anghel), suom. Anna Silfverblad, Helsinki: Kirja 1927
Adrien Zograffin lapsuus: Codine (Codine), Helsinki: Kirja 1927
Mikael: Adrien Zograffin nuoruus, Helsinki: Kirja 1928
Snagovin valtiatar (Domnitza de Snagov), suom. Anna Silfverblad, Helsinki: Kirja 1928
Nerrantsula: kertomus kolmen henkilön rakkaudesta, Helsinki: Kirja 1928
Alaston totuus Venäjästä (La Russie nue), suom. Juho Timonen, Helsinki: Kirja 1930
"Uutta valoa kohti" (Vers l'autre flamme), Helsinki: Kirja 1930
Baraganin takkiaiset (Les chardons du Baragan), suom. Valfrid Hedman, Hämeenlinna: Karisto 1936. Sarja: Uusia romaaneja, 41
Aiheesta muualla

Kuvia tai muita tiedostoja aiheesta Panait Istrati Wikimedia Commonsissa
Paul Chittilapilly

Paul Chittilapilly (7. helmikuuta 1934 Mattom – 6. syyskuuta 2020) oli intialainen syyrialais-malabarilaiskatolisen kirkon piispa. Hänet vihittiin papiksi 18. lokakuuta 1961 ja nimitettiin Kalyanin hiippakunnan johtoon 30. huhtikuuta 1988. Piispaksi vihkiminen seurasi 24. elokuuta. Pääkonsekraattorina toimi Antony Padiyara, jota avustivat Benedict Varghese Gregorios Thangalathil ja Joseph Kundukulam.
Chittilapilly sai 11. marraskuuta 1996 nimityksen Thamarasserryn piispaksi, jona hän toimi, kunnes jäi eläkkeelle 15. tammikuuta 2010.
Oulun keskustaajama

Oulun keskustaajama on väkiluvultaan Suomen neljänneksi suurin taajama ja kaupunkialue. Taajama sijaitsee Pohjois-Pohjanmaan maakunnassa ja Oulun seutukunnassa. Vuoden 2022 lopussa Oulun keskustaajaman väkiluku oli 212 738, maapinta-ala 207,04 km² ja väestötiheys 1027,5 as./km². Oulun keskustaajaman asukastiheys on hieman lisääntynyt keskustan  asuntorakentamisen ansiosta.
Aiheesta muualla

Oulun keskustaajaman kartta vuoden 2018 lopussa
Pohjois-Pohjanmaan maakunnan kuntien hallinnolliset keskukset
Paul Castellano

Paul Castellano
Constantino Paul "Big Paulie" Castellano (26. kesäkuuta 1915 – 16. joulukuuta 1985) oli New Yorkissa vaikuttavan Gambinon mafiaperheen johtaja. Hän oli siirtynyt sen johtoon Carlo Gambinon kuoltua 1976. Castellano ja tämän kakkosmies "underboss" Thomas Bilotti murhattiin ampumalla kuoliaaksi italialaisen ravintolan eteen New Yorkin Midtownissa. Murhan järjesti Gambinon perheen capo eli ns. "kapteeni" John Gotti. Kuollessaan Castellano oli vapaana takuita vastaan, kun hänet oli pidätetty muun muassa kiristyksestä.
Sparks Steak Housen sisäänkäynti osoitteessa  210 East 46th Street jonka eteen  Castellano ammuttiin.
Savalou

| Savalou |
| --- | --- |

 fiSavalou 
 7°55′59″N, 1°58′01″E 
Valtio:   Benin
Departementti:  Collines
Maantiede
Maa-ala:  2 674 km²
Aikavyöhyke:  +1
Väestö
Väkiluku (2013):  144 549
Väestötiheys:  54 as./km²
 {{URL|example.com|optional display text}} 
Savalou (tai Savallou) on kaupunki Beninissä ja samannimisen piirikunnan pääkaupunki, joka sijaitsee maan eteläosassa Collinesin departementissa.
Sijainti

Savaloun piirikunta rajautuu Dassa-Zoumèn ja Glazouén piirikuntiin idässä, Djidjaan etelässä, Bantèen pohjoisessa ja Togon tasavaltaan lännessä. Sen pinta-ala on 2 674 km 2. Se on jaettu neljääntoista arrondissementtiin, joista neljä on kaupunkimaisia: Aga, Agbado, Attakè ja Ouessè.
Savaloun piirikunta on kaupungistuneiden ja maaseutualueiden rajalla.  Maissi ja cashew ovat viljelykasveja, joita käytetään, koska ekvatoriaalinen ilmasto on suhteellisen leuto.
Väestö

Vuoden 2013 väestönlaskennassa piirikunnassa oli 144 549 asukasta.
Suurin etninen ryhmä on Mahit, jotka ovat sukua Foneille, ja Ifét, jotka ovat sukua Joruboille. Tämän ja muun arrodissementin väestön välillä on jännitettä, koska kaupungissa on paljon Maheja ja Foneja. Tämän livän vihamielisyyden juuret ovat orjakaupan ajassa, kun Abomeyn Fonit hyökkäsivät Collinesin alueelle myydäkseen siepattuja eurooppalaisille.
Historia

Alueen peräkkäin hallinneet kuninkaat ovat peräisin Gbaguideista, joka tarkoittaa kirjaimellisesti "mahtavaa johtajaa". Tämä nimi annettiin kruunauksen aikana ensimmäiselle kuninkaalle vuonna 1557, kun hän kesytti puhvelin, eläimen, joka symboloi raakaa julmuutta.
Kaupungin portilla, kuninkaan puiston keskellä on suuri terrakottapatsas. Kuningassuku liittyi Abomeyn kuninkaihin. Dynastia on edelleen olemassa: nykyinen kuningas on Gbaguidi Gandjègni Awoyo XIV.
Maantiede

Kaupunkia ympäröi useita kukkuloita ja Savaloun vuoristoketju, Kpataba-Savaloun kaksoiskukkulat, Logozohèn Sègui-vuori, sekä Monkpa, vuoristoketju "Alokpasso" (eräs piirikunnan kunnista, joka ei ole kaukana Logozohèsta) on noin 2 km pitkä, osa Donmononson mäkeä johtaa Agbassan, Atalalikwen sekä Wallason ja Logboson kukkuloille (jossa on runsaasti punaisia apinoita) samasta alueesta kaakkoon.
Maantiede > Muistomerkit

Zounkonkanmen kylässä sijaitsee kuningas Ahoussou Sohan mausoleumi
Savaloun kuningaskunnan kuninkaallinen palatsi.
Maantiede > Museot

Fàn metsästysmuseo
Savaloun historian museo
Gari -säkkien myynti valtakunnallisen maantien varrella.
Savalloun alueen (Dahomeyn) päällikkö ja ryhmä alkuperäiskansaa.
Käännös suomeksi
Parkumäki

Parkumäki Zacharias Topeliuksen kirjasarjassa Finland framstäldt i teckningar 1800-luvun puolivälissä.
Parkumäki on kylä Rantasalmen kunnan kaakkoisosassa Etelä-Savossa. Kylällä on oma postinumero (58830).
Parkumäellä toimii Korholan maatilamatkailutila ja hevostyövälinemuseo. Vuonna 2015 Rantasalmen kunta lakkautti kylän alakoulun (Parkumäen koulu).
Kylällä sijaitsee myös massiivinen Parkumäen muistomerkki, Kustaan III:n sodan aikana, 21. heinäkuuta 1789 Parkumäellä käydyn taistelun muistopatsas.
Paul Chelimo

| Paul Kipkemoi Chelimo |
| --- | --- |
 Paul Chelimo vuonna 2016.
Henkilötiedot
Syntynyt: 27. lokakuuta 1990 (ikä 33) Iten,  Kenia
Yleisurheilija
Pituus:  180 cm
Paino:  57 kg
Laji:  5 000 metrin juoksu
Ennätykset:  1 500 m: 3.39,33 3 000 m: 7.31.57 5 000 m: 12.57,55 10 000 m: 27.12,73
 Tietolaatikko päivitetty 11.10.2021 
Aiheesta muualla
Timanttiliiga
| Mitalit> Maa:   Yhdysvallat.Miesten yleisurheilu. Olympialaiset  | Mitalit> Maa:   Yhdysvallat.Miesten yleisurheilu. Olympialaiset  | Mitalit> Maa:   Yhdysvallat.Miesten yleisurheilu. Olympialaiset  | Maa:   Yhdysvallat> Miesten yleisurheilu. |
| --- | --- | --- | --- |
|  Hopeaa | Rio de Janeiro 2016 | 5 000 m |  |
|  Pronssia | Tokio 2020 | 5 000 m |  |
| MM-kilpailut  | MM-kilpailut  | MM-kilpailut  |  |
|  Pronssia | Lontoo 2017 | 5 000 m |  |
Paul Kipkemoi Chelimo (s. 27. lokakuuta 1990) on Yhdysvaltoja edustava, Kenian Itenissä syntynyt, kestävyysjuoksija. Hän voitti hopeaa Rio de Janeiron kesäolympialaisissa vuonna 2016 5 000 metrin juoksussa ajalla 13.03,90. Lontoon MM-kilpailuissa 2017 hän sai samalla matkalla pronssia ajalla 13.33,30. Dohan MM-kilpailuissa 2019 hän oli 5 000 metrillä seitsemäs. Vuonna 2021 järjestetyissä Tokion olympialaisissa hän saavutti 5 000 metrillä pronssia ajalla 12.59,05. Budapestin MM-kilpailuissa 2023 hän oli 5 000 metrillä viidestoista. Hän edusti maataan myös sisäratojen maailmanmestaruuskilpailuissa vuonna 2016 Portlandissa 3 000 metrin juoksussa sijoittuen seitsemänneksi ajalla 8.00,76. Hän saavutti universiadihopeaa 5 000 metrillä 2013 ja voitti 3 000 metriä maanosien cupissa 2018.
Chelimo on voittanut yhden Timanttiliigan kilpailun: 5 000 metriä Lontoossa 2018. Yhdysvaltojen-mestaruuden hän on voittanut 5 000 metrillä 2017, 2018 ja 2021 sekä sisäradoilla 1 500 metrillä 2018, 3 000 metrillä 2018 ja 2020 sekä kahdella maililla 2017. Hän juoksi 3 000 metrin ennätyksensä 7.31,57 Dohassa toukokuussa 2017, 5 000 metrin ennätyksensä 12.57,55 Brysselissä elokuussa 2018 ja 10 000 metrin ennätyksensä 27,12,73 Lontoossa toukokuussa 2023.
Paninternationalin lento 112

| Paninternationalin lento 112 |
| --- | --- |
 Onnettomuuskoneen kaltainen Paninternationalin BAC 1-11-515FB.
Yhteenveto
Päivämäärä:  6. syyskuuta 1971
Onnettomuustyyppi:  moottorien sammuminen, pakkolasku
Tapahtumapaikka:  Bundesautobahn 7, Hasloh, Länsi-Saksa
 :  53°41′20.8″N, 009°56′44.5″E
Lähtöpaikka:  Hannoverin lentoasema, Hannover, Länsi-Saksa
Välilaskupaikka:  Fuhlsbüttelin lentoasema, Hampuri, Länsi-Saksa
Määränpää:  Málagan lentoasema, Málaga, Espanja
Kuolleita:  22
Loukkaantuneita:  62
Eloonjääneitä:  99
Lentokone
Konetyyppi:  BAC 1-11-515FB
Lentoyhtiö:  Paninternational
Rekisteritunnus:  D-ALAR
Matkustajia:  115
Miehistöä:  6
Paninternationalin lento 112 oli länsisaksalaisen lomalentoyhtiö Paninternationalin tilauslento Hannoverista Hampurin kautta Málagaan. Lennolla 6. syyskuuta 1971 käytetyn BAC 1-11-515FB:n molemmat moottorit ylikuumenivat ja sammuivat pian koneen lähdettyä Hampurista. Kone teki pakkolaskun Bundesautobahn 7:lle Haslohissa, mutta osui ylikulkusillan betonipilareihin ja hajosi osiin.
Onnettomuuslennolla oli 115 matkustajaa ja kuusi miehistön jäsentä. Heistä kaikkiaan 22 kuoli onnettomuudessa.